כאן ב

כאן רשת ב (מזוהה גם כ-"כאן ב" ובעבר נקראה "רשת ב) היא תחנת רדיו ישראלית, השייכת לתאגיד השידור הישראלי ופועלת כחלק מחטיבת החדשות של התאגיד - כאן חדשות. תחנה זו משדרת בעיקר אקטואליה וחדשות. התחנה החליפה את רשת ב' של קול ישראל שברשות השידור. ב-15 במאי 2017 החלו שידורי התחנה, בניהולו של עומר בן-רובי. במהלך שעות הבוקר בימי חול מספר תוכניות של התחנה מועברות גם בערוץ כאן 11 בטלוויזיה.

היסטוריה 
בתהליך הקמת תאגיד השידור הישראלי, הוגדרה התחנה ונקראה בשם "רשת ב' החדשה". עם תהליך מיתוג התאגיד בשם "כאן", הוגדרה התחנה בתור כאן ב'. ב-10 במאי 2017 הסתיים שידור התוכניות ברשת ב' במסגרת רשות השידור. התחנה התחדשה במסגרת תאגיד השידור הישראלי ב-15 במאי 2017 בשם כאן רשת ב', ובדיגיטל - כאן ב'. עם זאת, התחנה המשיכה לשמור על מספר מאפיינים: היא המשיכה לשדר באותם תדרים ואפיקים של רשת ב', היא נשארה אחראית למהדורות החדשות בכל שעה עגולה, היא הזדהתה במעברונים כרשת ב' (עד שבפברואר 2018 עודכנו המעברונים לשם הנוכחי); תוכניות רבות המשיכו להיות משודרות באותה מתכונת, עם אותם מגישים ואף במשבצת שידור דומה או קרובה. תוכניות רבות המשיכו להשתמש באותן נעימות נושא וקטעי קריינות והכרזה.

בפברואר 2020 החלה התחנה לשדר מאולפנים חדשים בירושלים.

בשנת 2023, שונה אות התחנה בשילוב התזמורת הסימפונית ירושלים.

מבזק השעה
מכשעלה לשידור קול ירושלים (שבמרוצת השנים הפך לכאן ב) משודרת בכל שעה עגולה (למעט ימי כיפור) מבזק של עד חמש דקות, בעלייה לאוויר בשלושים במרץ 1936 נפתחה המהדורה בשישה ״פיפסים״, חמישה קצרים ואחד ארוך, שנשמעו כקוד מורס, בשידור זה קראה חנה רובינא את תחילת מגילת האש. כך היה עד הארבע עשרה במאי 2017 בשעה אחת עשרה בלילה, עת נסגרה רשות השידור, בשידור זה הקריא מגיש המבזק ההיסטורי קובי ברקאי את סוף המגילה וחתם את השידור במילים ״זה סוף החדשות מקול ישראל״ . בחמש עשרה במאי 2017 בשעה שש בבוקר נפתחו שידורי כאן רשת ב׳ עם אות מחודש, ארבעה פיפסים ולאחר מכן מנגינה קצרה שהסתיימה במילה ״כאן״ (ניתן היה לשמוע ברקע את האות הישן), אות זה נוגן כל שעה עגולה למעט ימי אבל וכדומה שנוגנו רק פיפסים וסיום במילה כאן. בשלישי בספטמבר, 2023 בשעה שבע בבוקר שונה שוב האות וסגנון המבזק, הוא מתחיל עם הכותרות כחצי דקה לפני השעה (11:59:30 במקום 12:00:00) וישנה מנגינה של כשלוש שניות, כותרות המבזק, השעה ואז מנוגן האות, האות מלווה בשני פסיפסים, אחד קצר והשני ארוך (כפיפס האחרון באות המקורי) ומייד אחריו מנגינה של התזמורת הסימפונית ירושלים, וקול שאומר ״כאן רשת ב, החדשות״. המבזק מתחיל במילים ״קול ישראל מירושלים שלום רב, כאן (שם המגיש או המגישה). המבזקים מלווים במעברים מוזיקלים עם קולות מהדמויות העומדות על סדר היום. לעיתים ״מדלגים״ על הכותרות.

מגישי התחנה
 אריה גולן – מגיש "הבוקר הזה".
 שלומי גולדברג - מגיש "אור ראשון".
 אסתי פרז - מגישת "בחצי היום"
 קובי ברקאי - מגיש "הידברות".
 קלמן ליבסקינד ואסף ליברמן - מגישי "קלמן-ליברמן".
 רינה מצליח ועקיבא נוביק - מגישי "מצליח ונוביק".
 קרן נויבך - מגישת "סדר יום".
 גילי כהן ורונן מנליס - מגישי "גילי ומנליס".
 שרון וכסלר ואורי לוי - מגישי "כאן בסביבה".
 ערן זינגר - מגיש "מרחאבית".
 אשכול נבו - מגיש "שניים".
 יעקב אייכלר - מגיש "כאן הלילה".
 קרן אוזן וזאב קם - מגישי "כאן הערב".
 רון נשיאל - מגיש "מגזין שבת".
 דן כנר - מגיש "מתוק מאז".
 ירון אנוש - מגיש "קול שישי".
 ערן סיקורל - מגיש "השעה הבינלאומית".
 חן ביאר - מגיש "כאן צפון".
 ליאת רגב - מגישת "מעבירים לראשון" ומגישת "בחצי היום" בימי חמישי ושישי.
 יאיר ויינרב - מגיש "צבע הכסף".
 גדי ליבנה - מגיש "רגעי קסם".
 אמילי עמרוסי ויובל אלבשן - מגישי "אמילי והפרופסור".
 ליאן וילדאו - מגיש "כאן ספורט" ומגיש "כאן דרום" יחד עם אסף פוזיילוב.
 אסף פוזיילוב - מגיש "כאן דרום" יחד עם ליאן וילדאו.
 יגאל גואטה - מגיש "בנימיני וגואטה" יחד עם רן בנימיני ו"גואטה בשישי".
 רן בנימיני ויגאל גואטה - מגישי "בנימיני וגואטה".
 שלום קיטל - מגיש "יומן השבוע".
 ורד יפתחי-גרין - מגישת "תרבות הערב".
 יוסי אליטוב ואריה ארליך - מגישי "אליטוב וארליך".
 עומר בן-רובי - מגיש "תרבות יום ו'".
 קובי אוז - מגיש "אוז לשבת".
 בנימין לאו ולירון מרוז - מגישי "929 פרקים למחשבה".
 גילי תמיר - מגישת "זה מגיע לכם".
 קובי ברקאי, מיכל רבינוביץ', טלי מורנו, דן בילסקי, אילנה השכל, אמוץ פרידמן, אלן ולן, ריקי הראל, אודליה דהן כחילה, אודליה זימור, נאוה סביון, זוהר סדן - מבזקנים.

תוכניות אקטואליה וחדשות 
כאן ב' היא תחנה בעלת קו חדשותי אקטואלי. תוכניות הרדיו של התחנה ממוקדות בתחום האקטואליה ולוח השידורים מתבסס בעיקרו על תוכניות ששודרו ברשת ב': "הבוקר הזה" עם אריה גולן, "סדר יום" עם קרן נויבך, "בחצי היום" עם אסתי פרז, "השעה הבינלאומית" עם ערן סיקורל, "בנימיני וגואטה" עם רן בנימיני ויגאל גואטה ובימי חמישי "כאן הערב" עם זאב קם וקרן אוזן, "זה מגיע לכם" עם גילי תמיר, "מרחאבית" עם ערן זינגר, "בחצי היום השישי", "יומן השבוע" ועוד. במקביל, צורפו ללוח השידורים גם תוכניות חדשות: "קלמן-ליברמן" עם קלמן ליבסקינד ואסף ליברמן, "כאן הלילה" עם יעקב אייכלר, "מצליח ונוביק" - תוכנית אקטואליה שבועית של רינה מצליח ועקיבא נוביק, תוכנית "רוני קובן ועמרי אסנהיים" שעוסקת בסיכום השבוע עם רוני קובן ועמרי אסנהיים, תוכנית "גילי ומנליס" שעוסקת בתחום המדיני בהגשת הכתבת המדינית גילי כהן ודובר צה"ל לשעבר רונן מנליס ותוכנית "הידברות" הוותיקה עם קובי ברקאי עברה מרשת א'.

קישורים חיצוניים
 

  כאן ב, SoundCloud

הערות שוליים

ב', כאן
ישראל: תחנות רדיו
תאגיד השידור הישראלי